CELEX: 62018TN0414
Language: fi
Date: 2018-07-05 00:00:00
Title: Asia T-414/18: Kanne 5.7.2018 – Hypo Vorarlberg Bank v. SRB

27.8.2018   
            
            
               FI
            
            
               Euroopan unionin virallinen lehti
            
            
               C 301/42
            
         
      Kanne 5.7.2018 – Hypo Vorarlberg Bank v. SRB
      (Asia T-414/18)
      (2018/C 301/57)
      Oikeudenkäyntikieli: saksa
      
         Asianosaiset
      
      
         Kantaja: Hypo Vorarlberg Bank AG (Bregenz, Itävalta) (edustaja: asianajaja G. Eisenberger)
      
         Vastaaja: Einheitlicher Abwicklungsausschuss (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan yhteisen kriisinratkaisuneuvoston 12.4.2018 tekemän päätöksen yhteiseen kriisinratkaisurahastoon vuonna 2018 suoritettavista ennakollisista vakausmaksuista (SRB/ES/SRF/2018/03) (Decision of the Single Resolution Board of 12 April 2018 on the calculation of the 2018 ex ante contributions to the Single Resolution Fund (SRB/ES/SRF/2018/03)) sen liite mukaan lukien, ainakin siinä laajuudessa, kuin tämä päätös, sen liite mukaan lukien, koske maksua, joka kantajan on suoritettava, sekä
               
            
                  —
               
               
                  velvoittamaan yhteisen kriisinratkaisuneuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vetoavat kanteensa tueksi seuraaviin kanneperusteisiin.
      
                  1.
               
               
                  Olennaisia muotomääräyksiä on rikottu, koska riidanalainen päätös on julkaistu puutteellisesti.
               
            
                  2.
               
               
                  Olennaisia muotomääräyksiä on rikottu, koska riidanalainen päätös on perusteltu puutteellisesti.
               
            
                  3.
               
               
                  Olennaisia muotomääräyksiä on rikottu, koska kantajalle ei annettu tilaisuutta tulla kuulluksi.
               
            
                  4.
               
               
                  Komission delegoitu asetus (EU) 2015/63 (1) on säännöstenvastaisesti riidanalaisen päätöksen oikeusperustana.
                  Kantaja esittää neljännessä kanneperusteessa, että delegoidun asetuksen 2015/63 4–7 ja 9 artiklassa ja sen liitteessä I – joihin riidanalainen päätös nojautuu – säädetään läpinäkymättömästä rahoitusosuuksien järjestelmästä, joka on Euroopan unionin perusoikeuskirjan (jäljempänä perusoikeuskirja) 16, 17 ja 47 artiklan vastainen, eikä siinä taata perusoikeuskirjan 20 ja 21 artiklan noudattamista eikä suhteellisuusperiaatteen ja oikeusvarmuuden periaatteen kunnioittamista.
               
            
         (1)  Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta 21.10.2014 annettu komission asetus (EU) 2015/63 (EUVL 2015, L 11, s. 44).